Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: függõen növekvõ mértékben. A gyermekvállalási kedv növelése érdekében elõször a 7/1971. (II. 8.) Korm. rendeletben
Paragraph Index: 56

függõen növekvõ mértékben. A gyermekvállalási kedv növelése érdekében elõször a 7/1971. (II. 8.) Korm. rendeletben alkalmazták a szociálpolitikai kedvezményt a gyermekes családok kiemelt támogatására. A támogatást lehetõvé tették azon fiatal házasok számára is, akik vállalták, hogy gyermeket nevelnek. E támogatási formát 1993-ban megszüntették, majd a kormány 2002-ben ismét bevezette. A KSH népszámlálási adatai szerint 1981 óta folyamatosan fogy az ország népessége. A kevesebb gyermek miatt két évtized alatt folyamatosan csökkent a szülõképes korú népesség, így a népességcsökkenés mértéke fokozódik. A szakértõk megegyeznek abban, hogy a népességfogyás nem csupán statisztikai adat, de a társadalmi egyensúly megbomlásának veszélyével jár. Már ma is csökkenõ létszámú munkaképes korú lakosság „tartja el” a befizetett járulékaiból a nyugdíjas korosztályt, ám ha a csökkenés mértéke nem változik, úgy egy munkaképes személyre egyre nagyobb teher nehezedik, ami csak a jelenleg is rendkívül magas befizetendõ járulékok további növelésével oldható meg. Ebbõl is látható, hogy rendkívüli jelentõsége van minden olyan intézkedésnek, amely a gyermekvállalási kedvet befolyásolja. A szocpol összegének az elmúlt években történt jelentõs növelése, és annak igénybevételére jogosultak körének szélesítése minden bizonnyal pozitívan érinti a gyermekvállalási kedvet. A fészekrakó program is azt célozta, hogy a gyermeket nevelõ fiatalok könnyebben jussanak hozzá elsõ önálló lakásukhoz. A program azonban a bejelentett várakozással szemben – amely százezer fiatal lakáshoz juttatását célozta meg – csak részlegesen teljesült. Annak tényleges igénybevételére a szakmai szervezetek becslése és az ismert részeredmények alapján 2005-ben mindössze 8 ezer esetben került sor. A program – várakozáson aluli mértékû – igénybevételének okai között minden bizonnyal az is szerepet játszott, hogy ebben a támogatási formában 2005-ben még csak a 30, 2006-tól pedig a 35 éven aluli fiatal házasok vehetnek részt. További korlátot jelent, hogy amíg az ingatlanárak jelentõsen növekedtek, a támogatást és a hitelt is csak átlagon aluli értékû – jobbára csak használt – kisméretû lakásokra lehet igényelni. A szocpol támogatás mértékének jelentõs növelése mégsem eredményezte a lakáshoz jutás jelentõs növekedését, mert a támogatás önmagában nem elegendõ az új lakások építéséhez, vásárlásához, de a vételárhoz szükséges további hitelek felvételének lehetõsége a korlátozó intézkedések következtében jelentõsen csökkent. Ezek az intézkedések, valamint a telek-áfa elõre bejelentett bevezetése azt eredményezte, hogy sokan elõrehozták telekvásárlási szándékukat. A szabályok módosulása azt eredményezte, hogy 2005-re rendkívüli módon visszaesett a lakásvásárlás iránti kereslet, és az is jobbára a használt lakások piacán realizálódik. A lakástámogatási rendelet változásai a gazdaságpolitikát is érintették, és ezt jól mutatják az Országos Lakás- és Építésügyi Hivatal internetes honlapján közzétett statisztikai adatok. E szerint az ingatlanépítési és vásárlási hitelek állománya 2001–2003 között 330 milliárdról 1473 milliárd forintra, azaz mintegy négy és félszeresére, ezen belül a használt lakásra folyósított hitelek és támogatások alakulása ezen idõszakban 50 milliárd forintról majd’ kilencszeresére, 445 milliárd forintra növekedett. A 138/2001 (VII. 31.) Korm. rendelet a három vagy több gyermeket nevelõ családok számára azért tette lehetõvé, hogy a meglévõ lakásuk helyett másik, akár használt lakás vásárlása esetén is igényelhessék a félszocpolt, mert a több

Source: https://magyarkozlony.hu/hivatalos-lapok/ec916f1212be47f986b8ff66321f612f3f84249c/dokumentumok/354736539135994c9a11e9446269ab21e90b54b0/letoltes